brønnhode
Store norske leksikon,Teknologi og industri,Petroleum,Petroleumsutvinning,Boreteknologi
Brønnhode er kobling av fôringsrør og produksjonsrør med stenge- og kontrollventiler for å styre olje- eller gasstrømmen ut av en petroleumsbrønn. Brønnhoder blir beskyttet og holdt på plass av brønnrammer.
Utstyret for å kontrollere strømmen av gass og olje fra en petroleumsbrønn er montert på brønnhodet og består av en rekke ventiler samt måle- og reguleringsorganer. Når brønnhodet er lett tilgjengelig, er mye av styringen manuell, mens utilgjengelige undervannsbrønner på store dyp kan ha komplekst utstyr for fjernstyring. Ved boring og overhaling av brønnen, settes ofte en utblåsningssikring på toppen av brønnhodet. Les mer i Store norske leksikon petroleumsutvinning petroleum petroleumsbrønn